הפלמחניק מחפש את המחר
הנה הערב כבר ירד על המדבר,; אבל אנחנו נספר עד כלות הליל,; איך הפלמחניק מחפש את המחר,; איך הפלמחניק למחר נושא עיניים.; בזה היום הולך הוא בעשן ואש,; והוא זוכר את הקרבות אשר עבר,; אבל עם ערב, טרם קרב שוב יתחדש -; תמיד, תמיד הוא מחפש את המחר.; הוא מחפש את המחר,; והוא ימצא אותו לבטח!; מן המשלט, מן המדבר,; הוא עוד יבוא, יבוא לפתע!; כי הוא חותר אליו בלי הרף,; למענו לוטש הוא חרב!; על כן, בטרם ליל עבר -; הוא מחפש את המחר.; הנה אחד את המחר רואה רק כך -; והשני את המחר רואה אחרת,; והשלישי, שמטבעו הוא מסובך,; את המחר רואה הוא בדרגה וחרב...; כך כל אחד פה מחפש, שמא ימצא; מחר זוהר, אשר כשמש עוד יואר,; על כן נקום, רעי, ונטכס עצה,; איך הפלמחניק יחפש את המחר.; הוא יחפש את המחר...; ובכן, נקומה ונצאה לחפש -; היש מחר, רעי, מתחת לשמים,; האם נראה אותו, כמו את עמוד האש; אשר הלך עם הפלמ"ח יומם וליל!; - כי המחר, אחים, צריך להיות חזק,; לבל מחוץ, לבל מבית ימוגר!; על המחר, אחים, נטוש המאבק!; והפלמחניק מחפש את המחר!; הוא מחפש...; 